**Kelly Brianne Clarkson** (s. 24. huhtikuuta 1982 Fort Worth, Texas) on yhdysvaltalainen laulaja ja näyttelijä, joka nousi julkisuuteen voitettuaan ensimmäisen *American Idol* -kilpailun vuonna 2002. Clarksonin debyyttialbumi oli vuonna 2003 julkaistu *Thankful*. Sittemmin hän on julkaissut 7 muuta albumia, joista viimeisimpänä vuonna 2023 ilmestynyt *chemistry*. Clarksonin albumeita on myyty maailmanlaajuisesti yli 25 miljoonaa ja singlejä yli 45 miljoonaa kappaletta.

Nuoruus
-------

Clarkson syntyi 24. huhtikuuta 1982 Texasin osavaltion Fort Worthissa ja kasvoi samassa osavaltiossa sijaitsevassa Burlesonin pikkukaupungissa. 
Hänen vanhempansa olivat englanninopettaja Jeanne Rose ja insinööri Stephen Michael Clarkson. Clarksonilla on sisko Alyssa ja veli Jason.

Clarksonin vanhemmat erosivat hänen ollessaan kuusivuotias. Clarkson jäi asumaan Burlesoniin äitinsä Jeanne Rosen ja hänen uuden aviomiehensä Jimmy Taylorin luo. Clarksonin perheellä ei ollut paljon rahaa, ja avioeron jälkeen hänen äitinsä kärsi useista talousongelmista. Clarkson on myöhemmin kertonut saaneensa köyhän lapsuutensa aikana apua musiikista ja sen teosta. Hänen musiikillisia esikuviaan olivat muun muassa Pat Benatar, Mariah Carey, Sheryl Crow, Melissa Etheridge, Whitney Houston ja Joan Jett.

Clarkson opiskeli Pauline Hughes Middle Schoolissa ja myöhemmin Burleson High Schoolissa. Lapsuudessaan hän halusi tulla meribiologiksi, mutta muutti mieltään nähtyään Steven Spielbergin elokuvan *Tappajahai*. Seitsemännellä luokalla Clarksonin musiikinopettaja ehdotti hänelle liittymistä koulun kuoroon vaikututtuaan Clarksonin laulajankyvyistä. Valmistuttuaan high schoolista Clarkson päätti jättää collegen väliin ja lähteä Hollywoodiin luomaan uraa.

Hollywoodissa Clarkson tuotti demon ja yritti saada itselleen levytyssopimusta, mutta ei menestynyt. Hän oli extran roolissa eräässä televisiosarjan *Sabrina, teininoita* jaksossa, mutta ei saanut juuri muita rooleja. Asuntonsa ja tavaroidensa tuhouduttua tulipalossa Clarkson palasi Burlesoniin, missä hän työskenteli esimerkiksi elokuvateatterissa ja mainosti Red Bull -energiajuomaa. Juuri ennen osallistumistaan *American Idoliin* Clarkson työskenteli cocktail-tarjoilijana.

American Idol
-------------

*Pääartikkeli: American Idol (1. tuotantokausi)*
Vuonna 2002 Clarksonin ystävät kannustivat häntä ottamaan osaa *American Idol* -laulukilpailun ensimmäiselle tuotantokaudelle. Clarkson koe-esiintyi ohjelmaa varten Dallasissa, Texasissa ja pääsi mukaan. 13-viikkoisen ohjelman aikana Clarkson lauloi muun muassa Aretha Franklinin kappaleet "Respect" ja "(You Make Me Feel Like) A Natural Woman". Hänet äänestettiin aina finaaliin saakka. 4. syyskuuta 2002 Clarkson voitti finaalissa Justin Guarinin saaden 58% kaikista äänistä. Palkinnoksi hän sai muun muassa levytyssopimuksen RCA:n kanssa sekä miljoona dollaria. Finaalissa Clarkson esitti kilpailun voittajaa varten sävelletyn kappaleen "A Moment Like This", josta tuli myös hänen esikoisalbuminsa ensimmäinen single.

Clarkson esiintyi pian voittonsa jälkeen yhdessä Justin Guarinin kanssa musikaalielokuvassa *From Justin to Kelly* (2003). Elokuva sai huonot arvostelut kriitikoilta ja tuotti vain noin 5 miljoonaa dollaria Pohjois-Amerikassa. Clarkson on jälkeenpäin kertonut pitäneensä elokuvaa kamalana ja osallistuneensa sen tekoon vain sopimussyistä. Hän on kommentoinut elokuvaa: "Tiesin jo käsikirjoitusta lukiessani siitä tulevan todella, todella huono, mutta kun voitin, allekirjoitin sen paperinpalasen ja en enää päässyt eroon siitä".

### *World Idol*

Joulukuussa 2003 Clarkson osallistui Lontoossa järjestettyyn *World Idol* -kilpailuun. Clarksonia pidettiin yhtenä ennakkosuosikeista, mutta lopulta kilpailun voitti Norjan Kurt Nilsen Clarksonin sijoittuessa toiseksi. Clarkson esitti kilpailussa Aretha Franklinin kappaleen "(You Make Me Feel Like) A Natural Woman".*lähde?*

Ura
---

### 2003–2004: *Thankful*

Voitettuaan *American Idolin* Clarkson teki levytyssopimuksen RCA:n kanssa. Hänen ensimmäinen julkaistu singlensä oli "A Moment Like This", joka myi julkaisuviikollaan lähes 250 000 kappaletta ja nousi useiden listojen kärkeen. Hänen ensimmäinen albuminsa *Thankful* julkaistiin Pohjois-Amerikassa 15. huhtikuuta 2003. Albumi nousi Billboard 200 -listan kärkeen. Joulukuuhun 2003 mennessä albumi oli myynyt Yhdysvalloissa kaksinkertaista platinaa ja yli kaksi miljoonaa kappaletta.

Toinen albumilta julkaistu single "Miss Independent" nousi listoille sekä Yhdysvalloissa että Kanadassa*lähde?* ja toi Clarksonille ensimmäisen Grammy-ehdokkuuden. Albumin kolmas single "Low" nousi Kanadan Top 10 -listan sijalle kaksi, mutta ei päässyt Yhdysvalloissa edes Top 40 -listalle.*lähde?* Viimeinen albumilta julkaistu single "The Trouble with Love Is "menestyi huonosti: sitä ei julkaistu Kanadassa, ja Yhdysvalloissa single pääsi vain listasijoitukselle #101.*lähde?* Vuoteen 2007 mennessä *Thankful*-albumia on myyty maailmanlaajuisesti yli 4 miljoonaa kappaletta.*lähde?*

### 2004–2006: *Breakaway*

Clarksonin toinen albumi *Breakaway* julkaistiin 30. marraskuuta 2004. Albumista ja siltä julkaistuista singleistä kuten "Because of You", "Behind These Hazel Eyes" ja "Since U Been Gone" tuli nopeasti hyvin suosittuja. *Breakaway* on Clarksonin myydyin albumi: se on myynyt heinäkuuhun 2009 mennessä pelkästään Yhdysvalloissa yli kuusi miljoonaa kappaletta. Albumi nousi useille listoille ympäri maailman. Se pysyi esimerkiksi vuoden Billboard 200 -listalla top 20 -joukossa.*lähde?* Albumi toi Clarksonilla kaksi Grammy-palkintoa alkuvuodesta 2006.

Kelly Clarkson Women's World Awards -gaalassa vuonna 2009
### 2007–2008: *My December*

Clarksonin kolmas studioalbumi *My December* julkaistiin Pohjois-Amerikassa 26. kesäkuuta 2007. Clarkson alkoi kirjoittaa albumin kappaleita ollessaan kiertueella Euroopassa vuonna 2006.*lähde?* Hän oli itse mukana albumin kaikkien kappaleiden kirjoittamisessa. Albumi oli Clarksonin edellisiä albumeja synkempi ja rock-tyylisempi. Sony BMG:n johtaja Clive Davis ei ollut tyytyväinen Clarksonin albumilla ottamaan tummempaan suuntaan ja huhun mukaan halusi hänen tekevän koko levyn uudelleen. Clarkson puolusti albumiaan ja onnistui saamaan sille levy-yhtiön hyväksynnän. Hänen vastoinkäymisensä kuitenkin jatkuivat, sillä vähäisen lipunmyynnin takia hänen oli peruutettava albumin pohjalta suunnittelemansa kiertue. Yhdysvalloissa *My December* on myynyt yli 800 000 kappaletta.

### 2009–nykyaika : *All I Ever Wanted*

Clarksonin neljäs ja viimeisin albumi *All I Ever Wanted* julkaistiin Yhdysvalloissa 10. maaliskuuta 2009. Se nousi Billboard 200 -listan kärkeen ja oli *Thankfulin* ohella toinen listan kärkeen noussut Clarksonin albumi. Yhdysvalloissa albumia on myyty marraskuuhun 2009 mennessä 739 000 kappaletta. Albumilta julkaistu single "My Life Would Suck Without You" teki rajuimman nousun ennätyksen Billboard Hot 100 -listalla nousemalla sijalta 97 ensimmäiselle sijalle noin viikon sisällä.

Clarkson kertoi MTV:n haastattelussa marraskuussa 2009 työskentelevänsä uuden albumin parissa. Hänen viides albuminsa, *Stronger*, julkaistaan 26. lokakuuta 2011. Albumin ensimmäisenä singlenä julkaistaan kappale "Mr. Know It All" 30. elokuuta.

Yksityiselämä
-------------

Clarkson oli naimisissa Brandon Blackstockin kanssa vuosina 2013–2020 ja heillä on kaksi yhteistä lasta, vuonna 2014 syntynyt tytär ja vuonna 2016 syntynyt poika.

Diskografia
-----------

*Pääartikkeli: Kelly Clarksonin diskografia*
* *Thankful* (2003)
* *Breakaway* (2004)
* *My December* (2007)
* *All I Ever Wanted* (2009)
* *Stronger* (2011)
* *Wrapped in Red* (2013)
* *Piece by Piece* (2015)
* *Meaning of Life* (2017)
* *When Christmas Comes Around...* (2021)

Lähteet
-------

1. 1 2 3 4 5 6 7 8 9 10 11 12 13 14 15  Kelly Clarkson allmusic. Viitattu 28.10.2009. (englanniksi)
2. 1 2  All I Ever Wanted allmusic. Viitattu 28.10.2009. (englanniksi)
3. ↑  Carrie Underwood Moves Past Kelly Clarkson In Top US Album Sales By An American Idol Artist About.com.  Arkistoitu 5.11.2013. Viitattu 9.12.2009. (englanniksi)
4. ↑  "Kelly Clarkson Biography". Fox News. News Corporation. August 1, 2007. Retrieved September 14, 2012.
5. 1 2 3 4 5  Q&A with Kelly Clarkson: Confessions of an American Idol Reader's Digest.  Arkistoitu 17.7.2009. Viitattu 29.10.2009. (englanniksi)
6. ↑  Kelly Clarkson Music Influences *mtv.com*. Viitattu 2.8.2016.
7. 1 2 3  Kelly Clarkson Film Bug. Viitattu 30.10.2009. (englanniksi)
8. 1 2 3 4 5  Kelly Clarkson Biography People.  Arkistoitu 31.8.2009. Viitattu 30.10.2009. (englanniksi)
9. 1 2  Stupid Questions with Kelly Clarkson Entertainment Weekly. Viitattu 29.10.2009. (englanniksi)
10. 1 2 3  Kelly Clarkson American Idol Winner HubPages.  Arkistoitu 10.3.2010. Viitattu 29.10.2009. (englanniksi)
11. ↑  American Idol Dallas Auditions End With Brotherly Love Reality TV Magazine.  Arkistoitu 3.7.2009. Viitattu 29.10.2009. (englanniksi)
12. ↑  From Justin to Kelly (2003) Rotten Tomatoes. Viitattu 30.10.2009. (englanniksi)
13. ↑  From Justin To Kelly Box Office Mojo. Viitattu 30.10.2009. (englanniksi)
14. ↑  Norway's Kurt Nilsen wins 'World Idol' as contest favorite Kelly Clarkson places second Reality TV World. Viitattu 30.10.2009. (englanniksi)
15. ↑  Thankful allmusic. Viitattu 31.10.2009. (englanniksi)
16. ↑  Thankful - Kelly Clarkson Billboard. Viitattu 31.10.2009. (englanniksi)
17. ↑  Kelly Clarkson's 'Thankful' certified double platinum in U.S. Reality TV World. Viitattu 31.10.2009.
18. ↑  Grammy Nominations Announced Hollywood.com. Viitattu 31.10.2009. (englanniksi)
19. ↑  Breakaway allmusic. Viitattu 10.11.2009. (englanniksi)
20. 1 2  Your Random Friday Memo -- and bonus sales numbers! USA Today. Viitattu 10.11.2009. (englanniksi)
21. ↑  Kelly Clarkson - Breakaway acharts.us. Viitattu 10.11.2009. (englanniksi)
22. ↑  My December allmusic. Viitattu 10.11.2009. (englanniksi)
23. 1 2 3  Kelly to Clive: Shove It! TMZ. Viitattu 10.11.2009. (englanniksi)
24. ↑  Kelly Clarkson Pulls Plug On Summer Tour as Ticket Sales Fall Flat Rolling Stone.  Arkistoitu 6.12.2008. Viitattu 10.11.2009. (englanniksi)
25. ↑  Kelly Clarkson Tops Billboard 200 Billboard. Viitattu 11.11.2009. (englanniksi)
26. ↑  Your weekly sales fix: Compilations are king USA Today. Viitattu 11.11.2009. (englanniksi)
27. ↑  Kelly Clarkson Breaks Record For Hot 100 Jump Billboard. Viitattu 11.11.2009. (englanniksi)
28. ↑  Kelly Clarkson Says Next Album Will Be 'Really Different' MTV. Viitattu 10.11.2009. (englanniksi)
29. ↑  American Idol -suosikilta vihdoin uusi albumi voice.fi. Viitattu 19.8.2011. [vanhentunut linkki]
30. ↑  Laulaja Kelly Clarksonin lähipiiri avaa shokkieron taustoja – tyrmää harhakuvitelmat täydellisestä avioliitosta *www.iltalehti.fi*. Viitattu 22.6.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kelly Clarkson**.
* Viralliset kotisivut
* KCkellyville (Arkistoitu – Internet Archive)

Kelly Clarkson

|  |  |
| --- | --- |
| Studioalbumit | *Thankful* ·  *Breakaway* ·  *My December* ·  *All I Ever Wanted* ·  *Stronger*  ·  *Wrapped in Red*  ·  *Piece by Piece Meaning of Life*  ·  *When Christmas Comes Around...* |
| EP:t: | *Rolling Stone Original*  ·  *Nissan Live Sets At Yahoo! Music*  ·  *The Smoakstack Sessions* ·  *iTunes Session*  ·  *The Smoakstack Sessions Vol. 2*  ·  *Kelly Clarkson Live*  ·  *Kellyoke* |
| Singlet: | "Before Your Love/A Moment Like This" ·  "Miss Independent" ·  "Low" ·  "The Trouble with Love Is" ·  "Breakaway" ·  "Since U Been Gone" ·  "Behind These Hazel Eyes" ·  "Because of You" ·  "Walk Away" ·  "Never Again" ·  "Sober" ·  "One Minute" ·  "Don't Waste Your Time" ·  "My Life Would Suck Without You" ·  "I Do Not Hook Up" ·  "Already Gone" ·  "All I Ever Wanted" ·  "Mr. Know It All" ·  "Stronger (What Doesn't Kill You)" |
| Kiertueet: | American Idols LIVE! Tour 2002 ·  Independent Tour ·  My December Tour ·  2 Worlds 2 Voices Tour ·  All I Ever Wanted Tour ·  Stronger Tour |
| Muuta: | Kelly Clarksonin diskografia ·  American Idol (1. kausi) ·  World Idol ·  RCA Records |



|  |  |  |
| --- | --- | --- |
| Edeltäjä:**-** | **American Idol -voittaja**Kausi 1 | Seuraaja:**Ruben Studdard** |

American Idol

|  |  |
| --- | --- |
| Kaudet: | 1. kausi ·  2. kausi ·  3. kausi ·  4. kausi ·  5. kausi ·  6. kausi ·  7. kausi ·  8. kausi ·  9. kausi ·  10. kausi ·  11. kausi |
| Juontajat: | Ryan Seacrest ·  Brian Dunkleman (2002) |
| Tuomarit: | Randy Jackson · Paula Abdul (2002–2009) ·  Simon Cowell (2002–2010) ·  Kara DioGuardi (2009–2010) ·  Ellen DeGeneres (2010) ·  Jennifer Lopez (2011–) ·  Steven Tyler (2011–) |
| Voittajat: | Kelly Clarkson ·  Ruben Studdard ·  Fantasia Barrino ·  Carrie Underwood ·  Taylor Hicks ·  Jordin Sparks ·  David Cook ·  Kris Allen ·  Lee DeWyze ·  Scotty McCreery |
| Voittajakappaleet: | "A Moment Like This" ·  "Flying Without Wings" ·  "I Believe" ·  "Inside Your Heaven" ·  "Do I Make You Proud" ·  "This Is My Now" ·  "The Time of My Life" ·  "No Boundaries" ·  "Beautiful Day" ·  "I Love You This Big" |


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Deutsche Synchronkartei
* Trove
* Elonet

 |
|  |
| Muut | 
* Europeana

 |

 |